**ОБЩИ СВЕДЕНИЯ ЗА ПРЕДМЕТА НА ТЪРГА**

**Предмет на търга**: Наем на 50 броя железопътни вагон-цистерни за превоз на сгъстени въглеводороди за „Лукойл България“ ЕООД през периода 01.07.2024г.- 30.06.2025г.

1. **Кандидатът трябва да е в състояние да извършва със собствен персонал и технически средства исканата от Възложителя услуга.**
2. **Срок за изпълнение предмета на търга – 12 месеца.**
3. **Условия за изпълнение предмета на търга.**

Кандидатите в тръжната процедура следва да извършватвъзложените работи по предмета на търга със свои средства, работна ръка.

1. **Информация за Възложителя.**

Възложител – „ЛУКОЙЛ България” ЕООД,

гр. София, 1404, бул. „България” № 69,

ЕИК 121699202, тел. 02/9174346

1. **Изисквания към претендентите/кандидатите, които участват в търга.**

Всеки от кандидатите в тръжната процедура трябва да притежава всички необходими лицензии, разрешения и застраховки, изисквани от българското и европейското законодателство и да докаже възможностите си за изпълнение предмета на търга в съответствие с изискванията на Възложителя. Претендентът трябва да предостави свидетелства за своя технически потенциал, необходима квалификация, икономическо и финансово положение. Към посочените свидетелства се отнасят документи и информация, представени от претендента съгласно **Инструкцията за претендента**, включително представени референции от досегашни възложители.